ການໂຈມຕີນັກສຶກສາໃນປະເທດຈີນ
ພວກຊາວໜຸ່ມໃຊ້ມີດເປັນອາວຸດໂຈມຕີພວກນັກສຶກສາທີ່ສະຖາບັນ ວິທະຍາສາດແລະເທັກໂນໂລຈີໄຮນັງທີ່ເມືອງໄຮກູ
ສື່ມວນຊົນຂອງທາງການຈີນລາຍງານວ່າ ມີນັກສຶກສາ ຢ່າງນ້ອຍ 9 ຄົນໄດ້ຮັບບາດເຈັບ ທີ່ໂຮງຮຽນການຊ່າງ ແຫ່ງນຶ່ງ ໃນພາກໃຕ້ຂອງຈີນເວລາພວກຊາວໜຸ່ມທ້ອງຖິ່ນ ຈຸນຶ່ງ ໃຊ້ມີດເປັນອາວຸດໂຈມຕີພວກນັກຮຽນ ເຫດຮ້າຍ ດັ່ງກ່າວເກີດຂຶ້ນໃນຕອນເຊົ້າຂອງວັນພຸດມື້ນີ້ທີ່ສະຖາບັນ ວິທະຍາສາດແລະເທັກໂນໂລຈີໄຮນັງທີ່ເມືອງໄຮກູ ສື່ມວນຊົນລາຍງານວ່າ ກ່ອນໜ້ານີ້ພວກນັກສຶກສາກໍເຄີຍ ຜິດກັນມາແລ້ວກັບພວກຊາວໜຸ່ມໃນເຂດທ້ອງຖິ່ນ ທີ່ໄດ້ ພາກັນບຸກເຂົ້າໄປໃນຫໍພັກຂອງພວກນັກສຶກສາ ແລະທຳ ການໂຈມຕີພວກເຂົາ ເຫດຮ້າຍໃນມື້ນີ້ ແມ່ນການໂຈມຕີໂຮງຮຽນເທື່ອລ່າສຸດທີ່ໄດ້ມີມາເປັນລຳດັບ ຢູ່ໃນປະເທດຈີນ ນັບແຕ່ເດືອນມີນາຜ່ານມາມີການໂຈມຕີໂຮງຮຽນເກີດຂຶ້ນ ຢ່າງນ້ອຍ 6 ເທື່ອ ໃນບາງຄັ້ງນັ້ນແມ່ນຮ້າຍແຮງຫລາຍ